**Banco Sabadell** edo *Banc Sabadell* banku espainiarra da, estatuko laugarren bankurik handiena da. Gaur egun, Espainian ditu bulego gehien, baina horrez gain, Londres, Paris eta Miamin ditu bulegoak.

Historia
--------

Banco Sabadell Sabadell-go hiri kataluniarean sortu zuten bertako negozio gizon talde batek 1881. urtean. Hasieran, bankuaren helburua inguruko industriaren inbertsioak finantzatzea izan bazen ere, 1907. urtean, banka komertzialera mugatu zen. 1975ean Kataluniatik kanpo bere lehen sukurtsala zabaldu zuen, Madrilgo hirian. Hiru urte beranduago, nazioarteko bere lehen bulegoa zabaldu zuen Londresen.

1988. urtean Sabadell taldea sortu zen, bankuaren operazio eta eskumendeko enpresa guztiak bateratuz. 1994ean Mexikoko Banco del Bajío banku sortu berriarekin akordio batera heldu zen. Urtebete beranduago ordezkaritza bulego bat ireki zuen Kubako hiriburuan, horretarako Financiera Iberoamericana sortu zuen Kubako Grupo Nueva Bancarekin. 1996ean National Westminster Bankuaren Espainiako bulegoak erosi zituen, eta Solbank izena jarri zien. Horrez gain, urte berean Banco de Asturias erosi zuen.

Bankuaren egoitza Bartzelonan
1999ean Andorrako gobernuak herrialdean banku eragiketak hasteko baimena eman zion Banco Sabadelli, horrela BancSabadell Andorra jaio zen. 2000. urtean portugaleko Banco Comercial Portugués bankuarekin ituna sinatu zuen. Horrela BCP bankuak Sabadellen akzioen %8,5a erosi zituen. Urte hartan hasi zen bankuaren benetako hazkundea Espainia mailan. La Caixak Banco Herreron zituen akzioak eman zizkion Sabadelli, bere kapitalaren %15aren truke. Eragiketa hortatik aurrera La Caixa Banco Sabadellen akziodun nagusi bihurtu zen.

### Azken urteak

Bestalde, 2003. urtean Banco Herrero eta Banco de Asturias batu zituen. Bitartean, Banco Atlantico bankua erosteko eskaintza aurkeztu zuen. 2004. urtearen hasieran burutu zen eragiketa hori eta 2004. urtean zehar bankuaren bulegoek SabadellAtlantico izena hartu zuten. Horrela, gaur egun Banco Sabadell Espainiako laugarren bankurik handiena da eta kataluniako finantza sektoreko bigarrena, La Caixaren atzetik. 2006. urtean Banco Urquijo bankua erosi zuen 400 milioi euro inguru ordaindu eta gero.

2010ean Banco Guipuzcoano erosi zuen.

2011ko abenduaren 8 Espainiako Bankuak euro baten truke saldu zion nazionalizatutako Caja de Ahorros del Mediterraneo Sabadelli.

Ikus, gainera
-------------

* Espainiako burtsako baloreen zerrenda

Erreferentziak
--------------

1. ↑   *Sabadell Purchases CAM for 1 Euro as Spanish Banks Pay for Caja’s Rescue* Bloomberg telebista kateko albistea.

Kanpo estekak
-------------

* **(Katalanez)****(Ingelesez)****(Alemanez)****(Frantsesez)****(Gaztelaniaz)** Banco Sabadellen webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q762330
* Commonscat Multimedia: Banc Sabadell

---

* **Identifikadoreak**
* WorldCat
* VIAF: 125544906
* ISNI: 0000 0001 2152 0150
* LCCN: n83237420
* SUDOC: 124356605

 |

* Wd Datuak: Q762330
* Commonscat Multimedia: Banc Sabadell


| Espainiako bankuak |
| --- |
| Abanca • Banca March • Banco Mare Nostrum • Banesto • Bankia • Bankinter • Bankoa • BBK Bank • BBVA • Ibercaja • CaixaBank • Unicaja Banco • Openbank • Banco Sabadell • Banco Santander • Liberbank |

| * i
* e
* a
IBEX 35 indizearen enpresak |
| --- |
| 
* Abengoa
* ACS
* Amadeus IT Group
* ArcelorMittal
* Banco Bilbao Vizcaya Argentaria
* Banco Sabadell
* Banco Santander
* Bankia
* Bankinter
* Bolsas y Mercados Españoles
* CaixaBank
* DIA
* Enagás
* Ferrovial
* Fomento de Construcciones y Contratas
* Gamesa
* Grifols
* Iberdrola
* Inditex
* Indra Sistemas
* International Airlines Group
* Jazztel
* MAPFRE
* Mediaset España Comunicación
* Naturgy
* Obrascón Huarte Lain
* Red Eléctrica de España
* Repsol
* Sacyr
* Técnicas Reunidas
* Telefónica
* Viscofan

 |